b'\n_START_ARTICLE_\nMoviment per l\'Autonomia\n_START_SECTION_\nEl naixement\n_START_PARAGRAPH_\nEl moviment nasqu\xc3\xa9 el 2005 i el primer banc de proves oficial foren les eleccions municipals de Cat\xc3\xa0nia del mes de maig, on el moviment don\xc3\xa0 suport la Casa de les Llibertats i contribu\xc3\xad a la seva vict\xc3\xb2ria amb un 20% dels vots. Successivament va ampliar les seves files, exigint la pr\xc3\xb2pia independ\xc3\xa8ncia en la pol\xc3\xadtica italiana._NEWLINE_Posteriorment es presentaren a les eleccions administratives de Messina entre novembre i desembre de 2005. EL MPA present\xc3\xa0 el seu propi candidat a s\xc3\xadndic, que va obtenir el 7% dels vots.\n_START_SECTION_\nPrimer congr\xc3\xa9s i el nus de l\'alian\xc3\xa7a\n_START_PARAGRAPH_\nEl Congr\xc3\xa9s Constitutiu del Moviment es desenvolup\xc3\xa0 entre el 16 i el 18 de desembre a Bari. Es proposa mantenir-se al marge de les dues grans coalicions nacionals, de centredreta i centreesquerra, per\xc3\xb2 a la pr\xc3\xa0ctica Lombardo mant\xc3\xa9 un confrontament directe amb Silvio Berlusconi i Romano Prodi per la seva plataforma program\xc3\xa0tica. El Movimentes s\'adscriu al Centre, posant \xc3\xa8mfasi en la revaloritzaci\xc3\xb3 de l\'autonomia de les regions i particularment del Mezzogiorno.\n_START_SECTION_\nAcord amb la Lliga: El Pacte per les Autonomies\n_START_PARAGRAPH_\nPel 2006, el MPA decid\xc3\xad, malgrat les seves reserves i de formalitzar la seva entesa amb la Casa de les Llibertats, arribar a un acord de la Lliga Nord Pad\xc3\xa0nia d\'Umberto Bossi per a impusar l\'autonomia i el federalisme. L\'acord es formalitz\xc3\xa0 el 4 de febrer de 2006 entre Lombardo i el coordinador de les Secretaries nacionals de la Lliga i ministre Roberto Calderoli: aquest acord va rebre el nom de "Pacte per les Autonomies"._NEWLINE_Lombardo rebutj\xc3\xa0 un acord amb l\'Unione perqu\xc3\xa8 aquesta no va incloure en el seu programa la construcci\xc3\xb3 del pont a l\'Estret de Messina i per certes difer\xc3\xa8ncies amb Romano Prodi._NEWLINE_En les eleccions legislatives italianes de 2006, la llista Lliga Nord-MPA apleg\xc3\xa0 182.000 vots (Cambra) i 146.000 vots (Senats) a les regions meridionals. A Sic\xc3\xadlia, la llista obtingu\xc3\xa9 el 4,5% a la Cambra (3 escons) i el 4,1% al Senat (1 esc\xc3\xb3)._NEWLINE_En el parlament, el MPA va obtenir 5 diputats, que formaren part del grup mixt: Giovanni Roberto Di Mauro, Nicola Leanza, Carmelo Lo Monte, Giuseppe Maria Reina i Vincenzo Oliva (aquest \xc3\xbaltim a la llista Forza Italia a P\xc3\xbal\xc2\xb7lia i Toscana). A la fi de la legislatura n\'esdevingueren 7, amb l\'adhesi\xc3\xb3 de Riccardo Minardo i Ferdinando Latteri. Els senadors es van inscriure al grup DC-PRI-IND-MPA: el sicili\xc3\xa0 Giovanni Pistorio i el furl\xc3\xa0 elegit a Lig\xc3\xbaria Giuseppe Saro.\n_START_SECTION_\nEl MPA en la XV Legislatura\n_START_PARAGRAPH_\nEl 4 de maig de 2006, despr\xc3\xa9s de l\'incendi de la refineria ERG a Priolo Gargallo (prov\xc3\xadncia de Siracusa), els diputats del MPA celebraren una confer\xc3\xa8ncia de premsa amb c\xc3\xa0meres antigues per manifestar la seva forma oposici\xc3\xb3 a les pol\xc3\xadtiques industrials de l\'establiment petroqu\xc3\xadmic i de les refineries de Sic\xc3\xadlia i It\xc3\xa0lia Meridional, reclamant de les institucions una Comissi\xc3\xb3 d\'Investigaci\xc3\xb3 sobre els productes fabricats a la zona. Reina, Lo Monte, Di Mauro i Oliva reclamaren el desmantellament de la planta i la reconversi\xc3\xb3, des de l\'\xc3\xb2ptica del desenvolupament industrial de qualitat que respect\xc3\xa9s l\'entorn i la poblaci\xc3\xb3, amb m\xc3\xa0 d\'obra qualificada, i el desenvolupament del turisme a la zona. La defensa del medi ambient ha esdevingut una de les prioritats del moviment._NEWLINE_A les eleccions regionals de Sic\xc3\xadlia de 2006 va obtenir el tercer lloc amb un 12,5% i 10 diputats a l\'Assemblea Regional Siciliana. Leanza e Di Mauro foren escollits diputats regionals i deixaren el lloc a la Cambra per a Sebastiano Neri i Pietro Rao._NEWLINE_L\'11 de juny el MPA va obtenir a les eleccions provincials de Trapani 21.530 vots, el 9,56%, contribuint a l\'elecci\xc3\xb3 del senador de Forza Italia Antonio D\'Al\xc3\xac com a candidat \xc3\xbanic de CDL (contraposat a Massimo Grillo candidat de l\'Unione)._NEWLINE_El 30 de juliol de 2006 el MPA sign\xc3\xa0 un pacte federatiu amb el nou moviment "Nazionalisti Siciliani", i el 21 de novembre arrib\xc3\xa0 a una entesa pol\xc3\xadtico-program\xc3\xa0tica l\'Alian\xc3\xa7a Siciliana de Nello Musumeci._NEWLINE_El Moviment jug\xc3\xa0 una part significativa en la crisi del segon govern de Romano Prodi, ja que per tal de refor\xc3\xa7ar la pr\xc3\xb2pia doble majoria al Senat, la coalici\xc3\xb3 l\'Unione va intentar atraure els dos senadors del MPA. Aleshores el Moviment subordin\xc3\xa0 el suport a un radical canvi de les pol\xc3\xadtiques de la Sic\xc3\xadlia i el Sud, en particular el Pont sobre l\'Estret de Messina, considerat pel MPA com a fonamental. _NEWLINE_El mar\xc3\xa7 de 2007 el Moviment va sotscriure una entesa pol\xc3\xadtica i program\xc3\xa0tica per a les eleccions municipals de Palerm, donant el suport decisiu Diego Cammarata amb un programa innovador de descentrament, transpar\xc3\xa8ncia i reformes. Tamb\xc3\xa9 arrib\xc3\xa0 a una entesa amb el Moviment Autonomista Tosc\xc3\xa0, en l\'\xc3\xb2ptica de la batalla comuna per al federalisme._NEWLINE_El gener de 2008 s\'uniren al moviment bona part dels dirigents d\'Italia di Mezzo, com l\'exministre Vincenzo Scotti.\n_START_SECTION_\nL\'alian\xc3\xa7a amb el PdL\n_START_PARAGRAPH_\nEl 20 de febrer de 2008, de cara a les properes eleccions legislatives, el MPA va subscriure un acord amb el Poble de les Llibertats de Silvio Berlusconi i Gianfranco Fini per a una alian\xc3\xa7a electoral sobre el poder d\'acord hom\xc3\xb2leg amb la Lliga Nord: EL MPA es present\xc3\xa0 amb les seves sigles a les regions centre-meridionals, aliat amb el PdL, mentre que a les del nord donaria suport la Lliga Nord. _NEWLINE_A les eleccions legislatives italianes de 2008, la coalici\xc3\xb3 Popolo delle Libert\xc3\xa0, Lliga Nord i Moviment per l\'Autonomia ha obtingut la vict\xc3\xb2ria amb el 46,81% a la Cambra i el 47,32% al Senat, assolint la majoria absoluta a ambdues Cambres. Singularment, el MPA ha obtingut, a escala nacional, l\'1,13% a la Cambra i l\'1,08% al Senat, que es tradu\xc3\xad en 8 diputats i dos senadors a Sic\xc3\xadlia, Camp\xc3\xa0nia, Pulla i Cal\xc3\xa0bria.\n_START_SECTION_\nLa vict\xc3\xb2ria a Sic\xc3\xadlia\n_START_PARAGRAPH_\nDespr\xc3\xa9s d\'un aspre confrontament, el MPA aconsegu\xc3\xad el seu objectiu fonamental, la designaci\xc3\xb3 com a candidat unitari del centredreta a la presid\xc3\xa8ncia de la Regi\xc3\xb3 Siciliana del seu l\xc3\xadder Raffaele Lombardo A les eleccions regionals de Sic\xc3\xadlia de 2008 Lombardo va rebre un total del 64% dels vots.\n_START_SECTION_\nEl IV Govern Berlusconi\n_START_PARAGRAPH_\nDespr\xc3\xa9s dels resultats electorals, ha entrat a formar part de la majoria que d\xc3\xb3na suport al quart govern de Silvio Berlusconi. En s\xc3\xb3n membres de l\'executiu pel MPA Giuseppe Maria Reina (sotsecretari d\'infraestructures i transport) i Vincenzo Scotti (sotsecretari d\'exteriors).'